《余少日不能持养志气所暴多矣迩来方喜问学之》
宋代·刘学箕

吾非北宫黝，挫名挞诸市。
吾非孟施舍，量虑三军畏。
一堕剌客流，一入力战士。
知一不知二，遂与圣贤异。
周孔得其傅，伟哉孟轲氏。
讲明不动心，因问发奇秘。
气台则动志，志一则动气。
浩然得所寄，知言有深味。
嗟予笃学心，一暴十寒废。
立志苦不早，少岂达兹义。
所适昧善恶，几溺彼功利。
事情更历多，晚乃能自砺。
日用根本源，至大至刚意。
馁然行有慊，何谓塞天地。
服膺先格言，造次颠沛是。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。